stanford-oval/wikipedia huggingface dataset:
การจัดอันดับของจุฬาลงกรณ์มหาวิทยาลัย
การจัดอันดับโดยหน่วยงานต่าง ๆ > Webometrics

การจัดอันดับมหาวิทยาลัยของเว็บโอเมตริกซ์ ประจำ พ.ศ. 2562 จัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก อันดับ Webometrics จะบอกถึงปริมาณและคุณภาพของสิ่งตีพิมพ์อิเล็กทรอนิกส์ในเว็บไซต์ของสถาบัน โดยพิจารณาจากจำนวน Link ที่เชื่อมโยงเข้าสู่เว็บนั้น ๆ จากเว็บภายนอกโดยวัดจากการสืบค้นด้วย Search Engine และนับจำนวนเอกสารตีพิมพ์ออนไลน์ในกลุ่มของไฟล์ .pdf .ps .ppt และ .doc และจำนวนเอกสารที่มีการอ้างอิง (Citation) แบบออนไลน์ผ่านกูเกิลสกอลาร์ (Google Scholar) โดยจะจัดอันดับปีละ 2 ครั้ง ได้แก่ เดือนมกราคม และ เดือนกรกฎาคม โดยล่าสุดการจัดอันดับรอบที่ 2 ประจำ พ.ศ. 2562 จุฬาลงกรณ์มหาวิทยาลัยได้รับการจัดอันดับให้เป็นมหาวิทยาลัยอันดับ 1 ของประเทศไทย และอยู่ในอันดับที่ 490 ของโลก
ดูเพิ่ม

อันดับมหาวิทยาลัยไทย
อันดับสถาบันอุดมศึกษาโดยสำนักงานคณะกรรมการการอุดมศึกษา
จิงจ้อแดง

| จิงจ้อแดง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Solanales
วงศ์:: Convolvulaceae
สกุล:: Ipomoea
สปีชีส์:: I.  hederifolia
ชื่อทวินาม
Ipomoea hederifolia L.

ชื่อพ้อง
 Ipomoea coccinea Sessé & Moc. (non L.)  Ipomoea coccinea var. hederifolia (L.) Gray  Ipomoea luteola Jacq.
จิงจ้อแดง (ชื่อวิทยาศาสตร์: Ipomoea hederifolia) เป็นพืชในสกุลผักบุ้ง มีถิ่นกำเนิดในทวีปอเมริกากลางถึงอเมริกาใต้ ลักษณะเป็นไม้เถาล้มลุก อายุปีเดียว ใบรูปไข่กว้าง เรียบหรือจักเป็นพูตื้น ๆ ยาว 3-10 เซนติเมตร ปลายใบแหลมยาว โคนรูปหัวใจ ก้านใบยาว 3-12 เซนติเมตร ดอกเป็นรูปแตรสีแดง มีใบประดับขนาดเล็ก ก้านดอกยาว 5-7 มิลลิเมตร กลีบเลี้ยงรูปรียาว 2-2.5 มิลลิเมตร หลอดกลีบดอกยาว 3-4.5 เซนติเมตร ปลายแยกเป็นแฉกตื้น ๆ เกสรเพศผู้ยื่นพ้นปากหลอดกลีบดอก รังไข่เกลี้ยง ก้านเกสรเพศเมียยาวกว่าเกสรเพศผู้เล็กน้อย ผลกลมเกลี้ยงสีน้ำตาล เส้นผ่านศูนย์กลาง 5-7 มิลลิเมตร เมล็ดสีดำยาวประมาณ 4 มิลลิเมตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จิงจ้อแดง
ข้อมูลที่เกี่ยวข้องกับ Ipomoea hederifolia ที่วิกิสปีชีส์
"จิงจ้อแดง - Ipomoea hederifolia L." สำนักงานหอพรรณไม้ - กรมอุทยานแห่งชาติ สัตว์ป่า และพันธุ์พืช.
คำสาปมรณะ (ภาพยนตร์ปี 2545)

| คำสาปมรณะ |
| --- | --- |
ใบปิดภาพยนตร์
กำกับ: กอร์ เวอร์บินสกี
บทภาพยนตร์: เอเรน ครูเกอร์
สร้างจาก:   Ring โดย Hiroshi Takahashi  Ring โดย โคจิ ซูซูกิ 
อำนวยการสร้าง:   Walter F. Parkes  Laurie MacDonald 
นักแสดงนำ:   เนโอมี วอตส์  มาร์ติน เฮนเดอร์สัน  ไบรอัน ค็อกซ์ 
กำกับภาพ: โบยาน บาเซลลี
ตัดต่อ: Craig Wood
ดนตรีประกอบ: ฮันส์ ซิมเมอร์
บริษัทผู้สร้าง:   MacDonald/Parkes Productions  BenderSpink, Inc.  Vertigo Entertainment  
ผู้จัดจำหน่าย:   ดรีมเวิกส์ (ทั่วโลก)  Asmik Ace (ญี่ปุ่น) 
วันฉาย:   18 ตุลาคม ค.ศ. 2002 (2002-10-18) 
ความยาว: 115 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $48 ล้านดอลลาร์
ทำเงิน: $249.3 ล้านดอลลาร์
คำสาปมรณะ (อังกฤษ: The Ring)เป็นภาพยนตร์สยองขวัญเหนือธรรมชาติ แนวจิตวิทยาของอเมริกา ออกฉายปี 2002 กำกับโดย กอร์ เวอร์บินสกี และเขียนบทโดย เอเรน ครูเกอร์ นำแสดงโดย เนโอมี วอตส์, มาร์ติน เฮนเดอร์สัน, เดวิด ดอร์ฟแมน และ Brian Cox ภาพยนตร์เรื่องนี้เน้นไปที่ ราเชล เคลเลอร์ (เนโอมี วอตส์) นักข่าวที่ค้นพบวิดีโอเทปต้องคำสาปที่ทำให้ผู้ชมเสียชีวิตในอีกเจ็ดวันต่อมา เป็นการรีเมคภาพยนตร์ Ring ของ ฮิเดโอะ นากาตะ ในปี 1998 โดยอิงจากนวนิยายชื่อเดียวกัน ของ โคจิ ซูซูกิ ในปี 1991
The Ring เข้าฉายในสหรัฐอเมริกาเมื่อวันที่ 18 ตุลาคม พ.ศ. 2545 โดย ดรีมเวิกส์ พิกเจอร์ส ถือเป็นความสำเร็จในบ็อกซ์ออฟฟิศโดยทำรายได้ 249.3 ล้านเหรียญทั่วโลก ด้วยงบประมาณ 48 ล้านเหรียญ ทำให้เป็นหนึ่งในภาพยนตร์สยองขวัญที่ทำรายได้สูงสุดตลอดกาล The Ring ได้รับการวิจารณ์ทั้งในแง่บวก โดยนักวิจารณ์ต่างชื่นชมบรรยากาศและภาพ การถ่ายภาพยนตร์ของ โบยาน บาเซลลี การกำกับของ Verbinski และการแสดงของนักแสดง (โดยเฉพาะ เนโอมี วอตส์) ในงาน Saturn Awards ครั้งที่ 29 ภาพยนตร์เรื่องนี้ได้รับรางวัลในสองประเภท: ภาพยนตร์สยองขวัญยอดเยี่ยม และ นักแสดงนำหญิงยอดเยี่ยม (สำหรับ เนโอมี วอตส์)
ภาพยนตร์เรื่องนี้เป็นภาคแรกของซีรีส์ คำสาปมรณะ (แฟรนไชส์) และตามมาด้วย The Ring Two (2005) และ Rings (2017) ความสำเร็จของ The Ring เป็นแรงบันดาลใจให้อเมริการีเมคภาพยนตร์สยองขวัญเรื่องอื่นๆ ในเอเชียและญี่ปุ่น หลายเรื่อง รวมถึง The Grudge (2004) และ Dark Water (2005)
แหล่งข้อมูลอื่น

The Ring ที่อินเทอร์เน็ตมูวีเดตาเบส
The Ring ที่ออลมูวี
The Ring ที่บ็อกซ์ออฟฟิศโมโจ
The Ring ที่รอตเทนโทเมโทส์
จีโนมมนุษย์

จีโนมของมนุษย์คือชุดของข้อมูลทางพันธุกรรมทั้งหมดของมนุษย์ ข้อมูลนี้อยู่ในลำดับดีเอ็นเอ(DNA) ซึ่งกระจายอยู่บนโครโมโซม 23 คู่ในนิวเคลียสของเซลล์แต่ละเซลล์ รวมทั้งในโมเลกุล DNA อีกส่วนหนึ่งที่อยู่ในไมโตคอนเดรีย ข้อมูลในจีโนมของมนุษย์มีทั้ง DNA ส่วนที่จะถูกถอดรหัสเป็นโปรตีน (coding DNA) และส่วนที่จะไม่ถูกถอดรหัสเป็นโปรตีน (noncoding DNA) ครึ่งหนึ่งหรือส่วนที่เป็นแฮพลอยด์ของจีโนมมนุษย์ (พบในเซลล์ไข่หรือเซลล์อสุจิ) มีจำนวนสามพันล้านคู่เบส ในขณะที่จีโนมทั้งหมดหรือดิพลอยด์ของจีโนม (พบในเซลล์โซมาติกทั่วไป) มีจำนวนคู่เบสดีเอ็นเอเป็น 2 เท่า
คันธรสรังษี แสงมณี

| คุณหญิง คันธรสรังษี แสงมณี จ> จ. |
| --- | --- |

เกิด: หม่อมเจ้าคันธรสรังษี รพีพัฒน์ 5 มีนาคม พ.ศ. 2459
เสียชีวิต: 23 พฤษภาคม พ.ศ. 2526 (67 ปี)
คู่สมรส: หม่อมเจ้าทรงวุฒิไชย วุฒิชัย อุทัย แสงมณี
บุตร: หม่อมราชวงศ์วุฒิรสรังษี วุฒิชัย หม่อมราชวงศ์อัจฉรีเพราพรรณ วรรณพฤกษ์
บิดามารดา: พระเจ้าบรมวงศ์เธอ กรมหลวงราชบุรีดิเรกฤทธิ์ หม่อมแดง รพีพัฒน์ ณ อยุธยา
คุณหญิงคันธรสรังษี แสงมณี (เดิม: หม่อมเจ้าคันธรสรังษี รพีพัฒน์; 5 มีนาคม พ.ศ. 2459 — 23 พฤษภาคม พ.ศ. 2526) เป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ กับหม่อมแดง รพีพัฒน์ ณ อยุธยา มีพระพี่น้องต่างมารดา 11 องค์
ประวัติ

หม่อมเจ้าคันธรสรังษี รพีพัฒน์ เสกสมรสกับหม่อมเจ้าทรงวุฒิไชย วุฒิชัย (สิ้นชีพิตักษัยเมื่อวันที่ 27 ธันวาคม พ.ศ. 2484) พระโอรสในพระเจ้าบรมวงศ์เธอ กรมหลวงสิงหวิกรมเกรียงไกร กับหม่อมเจ้าพร้อมเพราพรรณ วุฒิชัย มีธิดาสองคน ได้แก่
หม่อมราชวงศ์วุฒิรสรังษี วุฒิชัย
หม่อมราชวงศ์อัจฉรีเพราพรรณ วรรณพฤกษ์ สมรสกับสากล วรรณพฤกษ์ มีบุตรสามคนคือ อัษฎา วรรณพฤกษ์, พรภัทิรา วรรณพฤกษ์ และอดิเทพ วรรณพฤกษ์
ต่อมาทรงกราบบังคมทูลลาออกจากฐานันดรศักดิ์เพื่อสมรสใหม่กับอุทัย แสงมณี (หลวงชำนาญนิติเกษตร) อดีตรัฐมนตรีว่าการกระทรวงยุติธรรม แต่ไม่มีบุตรธิดาด้วยกัน
คุณหญิงคันธรสรังษี แสงมณี สิ้นชีพิตักษัยเมื่อวันที่ 23 พฤษภาคม พ.ศ. 2526 สิริชันษา 67 ปี
เครื่องราชอิสริยาภรณ์

พ.ศ. 2486 –  เครื่องราชอิสริยาภรณ์จุลจอมเกล้า ชั้นที่4 จตุตถจุลจอมเกล้า (จ.จ.)
จักรพรรดิฟลอริอานุส

มาร์กุส อันนิอุส โฟลริอานุส (19 สิงหาคม ค.ศ. 232 – 9 กันยายน ค.ศ. 276) หรือที่รู้จักกันในพระนาม ฟลอเรียน เป็นจักรพรรดิแห่งโรมันหลังจากการเสด็จสวรรคตของจักรพรรดิตากิตุส ซึ่งเป็นพระภราดรต่างพระราชมารดา ในเดือนกรกฎาคม ค.ศ. 276 จนกระทั่งการปลงพระชนม์ของพระองค์เองในเดือนกันยายนในปีนั้น
จักรพรรดิโฟลริอานุสเป็นพระภราดรต่างพระราชมารดาของจักรพรรดิตากิตุส ซึ่งทรงได้รับการประกาศให้เป็นจักรพรรดิในช่วงปลายปี ค.ศ. 275 หลังจากการเสด็จสวรรคตของจักรพรรดิออเรลิอันอย่างกระทันหัน หลังจากจักรพรรดิตากิตุสเสด็จสวรรคตในปีถัดมา โดยเชื่อว่าทรงถูกลอบสังหารอันเป็นผลมาจากแผนการทางทหาร จักรพรรดิโฟลริอานุสก็ทรงประกาศพระองค์เป็นจักรพรรดิโดยได้รับการยอมรับจากวุฒิสภาโรมันและผู้คนส่วนใหญ่ของจักรวรรดิ อย่างไรก็ตาม จักรพรรดิพระองค์ใหม่ทรงต้องรับมือกับการก่อกบฏของจักรพรรดิโปรบุส ซึ่งทรงลุกขึ้นก่อการกบฏหลังจากที่จักรพรรดิโฟลริอานุสทรงขึ้นครองตำแหน่งได้ไม่นาน โดยได้รับการสนับสนุนจากมณฑลต่างๆ เช่น อียิปต์ ซีเรีย ปาเลสไตน์ และฟีนิเซีย โดยที่จักรพรรดิโปรบุสทรงใช้ประโยชน์จากภูมิประเทศของช่องซิลิเซียน และสภาพอากาศที่ร้อนจัดของพื้นที่ ซึ่งกองทัพของจักรพรรดิโฟลริอานุสไม่คุ้นเคย เพื่อบั่นทอนขวัญกำลังใจของกองทัพ ซึ่งส่งผลให้กองทัพของ พระองค์ได้ลุกขึ้นต่อต้านและสังหารพระองค์
คดีฆาตกรรมครั้งที่ 3 แห่งโรงละครโอเปร่า

คดีฆาตกรรมครั้งที่ 3 แห่งโรงละครโอเปร่า เป็นชื่อตอนของการ์ตูนญี่ปุ่นเรื่องคินดะอิจิกับคดีฆาตกรรมปริศนา คดีนี้เป็นคดีฆาตกรรมตอนยาวลำดับที่ 28 ของการ์ตูนชุดนี้
เรื่องย่อ

คินดะอิจิ มิยูกิ และผู้หมวดเคนโมจิ ต้องกลับไปยังโรงแรมโอเปร่าบนเกาะอีกเป็นครั้งที่ 3 (ครั้งที่ 2 อยู่ในฉบับนิยาย เขียนโดยเซย์มารุ อามางิ) หลังจากเจ้าของโรงแรมคือคุณคุโรซาวะเสียชีวิตลง ทั้งโรงแรมและตัวเกาะถูกซื้อไปโดยเพื่อนเก่าของคุโรซาวะ ซึ่งต้องการแสดงละครเวทีเรื่อง The Phantom of the Opera เป็นครั้งสุดท้าย เพื่อเป็นเกียรติแก่เจ้าของคนเก่า ก่อนที่โรงละครจะปิดตัวลงอย่างถาวร นอกจากพวกคินดะอิจิแล้ว เจ้าของคนใหม่ก็ยังได้เชิญสมาชิกคณะละครเก่าของคุโรซาวะมาร่วมงานครั้งนี้ด้วย อย่างไรก็ดี โศกนาฏกรรมก็เกิดขึ้นอีกครั้ง เมื่อมีคดีฆาตกรรมต่อเนื่องเกิดขึ้นก่อนที่ละครจะได้ทันแสดงเสียอีก
ตัวละคร > ตัวละครหลัก

คินดะอิจิ ฮาจิเมะ
นานาเสะ มิยูกิ
เคนโมจิ อิซามุ
ตัวละคร > ผู้ต้องสงสัยในคดี

โจว ทัตซึยะ ผู้กำกับละคร Phantom of the Opera ศพที่3
โอกิโนะ โยโกะ ดาราหญิงจากโตเกียวซึ่งเป็นไอดอลที่น่าจับตามอง
ฮิโมริ ฟูยุฮิโกะ นักแสดงชายปี2จากมหาลัยเคียวโตะ
คินาโกะ มาเรีย แม่บ้าน
มินาโกะ เรดะ นักแสดงหญิงม.6จากโรงเรียนมัธยมเทตัน
เอะมง อิซึมิ นางแบบ ศพที่1
มิกิทานิ ทากุมิ นักเรียนหญิงม.5ใฝ่ฝันอยากเป็นนักแสดงหญิง ศพที่2
โคซึกิ เรโอนะ นักเปียโนสาว
คาเงะชิม่า จูโซ เจ้าของโรงละครโอเปร่า
เนื้อเรื่อง > "ขอเอาชื่อปู่เป็นเดิมพัน...!!"

ชิรางามิตั้งข้อสันนิษฐานว่าสาเหตุการตายของโจว ทัตซึยะ มีความเป็นไปได้ 2 ทาง ทางที่ 1 คือการฆ่าตัวตาย เนื่องจากไม่สามารถทนกับการถูกเปิดโปงในฐานะฆาตกรได้ หรือทางที่ 2 คือ ฆาตกรตัวจริงหลบซ่อนตัวอยู่ในเขาวงกตใต้ดิน หลังจากฆ่าโจวแล้วจึงฆ่าตัวตายด้วยการกระโดดออกทางหน้าต่างลงไปยังหน้าผา แต่คินดะอิจิเห็นว่าไม่ใช่ทั้ง 2 ทฤษฎี
คินดะอิจิกับมิยูกิและผู้หมวดเคนโมจิออกไปสำรวจที่ประภาคารอีกครั้ง และพบหลักฐานเพิ่มเติมเป็นเข็มหมุดที่ไม่มีสนิมขึ้น ทำให้คินดะอิจิคิดออกถึงกลวิธี "ดับเทียนลงบันได" ได้ ทำให้คินดะอิจิมีความเชื่อมั่นว่าคนร้ายตัวจริงจะต้องหลบซ่อนอยู่ในบุคคลทั้ง 6 ที่เหลืออยู่แน่ๆ
เนื้อเรื่อง > ฆาตกรตัวจริง

ฆาตกรตัวจริงในคดีนี้คือ โคซึกิ เรโอนะ
ดาวทอง ชูวัฒนะ

| ดาวทอง ชูวัฒนะ |
| --- | --- |
เกิด: 27 มีนาคม พ.ศ. 2507
ดาวทอง ชูวัฒนะ เกิดเมื่อ 27 มีนาคม พ.ศ. 2507 สถิติการชก 44 ครั้ง ชนะ 32 (น็อค 28) แพ้ 12
เกียรติประวัติ

แชมป์ประเทศไทยรุ่นไลท์เวท
ชิง 4 ตุลาคม 2527 ชนะน็อค กลยุทธ พรนะทำนุ ยก 5
ป้องกันแชมป์ครั้งที่ 1, 25 พฤษภาคม 2528 ชนะน็อค เจนรบ เมืองสุรินทร์ ยก 4
ป้องกันแชมป์ครั้งที่ 2, 24 มิถุนายน 2528 ชนะน็อค เด่นชัย ยุทธกิจ ยก 5
สละแชมป์
แชมป์ประเทศไทยรุ่นซูเปอร์ไลท์เวท
ชิง 17 พฤศจิกายน 2531 ชนะน็อค วีระ เกียรติสนธยา ยก 4
ป้องกันแชมป์ครั้งที่ 1, 9 สิงหาคม 2532 ชนะน็อค วีระ เกียรติสนธยา ยก 2
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นไลท์เวทเมื่อ 7 มีนาคม 2526 แพ้คะแนน โรแลนโด อัลคีเมียร์ (ฟิลิปปินส์) ที่ กทม.
จักรวาลของแฮร์รี่ พอตเตอร์

จักรวาลที่ได้รับการบรรยายไว้ในหนังสือนวนิยายเรื่องแฮร์รี่ พอตเตอร์ ของ เจ. เค. โรว์ลิง นั้นเป็นโลกที่ประกอบไปด้วยสังคมของผู้วิเศษและคนธรรมดา หรือที่เรียกกันว่า มักเกิล นวนิยายได้อธิบายไว้ว่า โลกมักเกิลถือเป็นสังคมที่มีประชากรมากกว่าโลกเวทมนตร์ โดยโลกทั้งสองนี้ไม่ได้ถูกแยกออกจากกัน แต่กลับอยู่ร่วมกันในรูปแบบทับซ้อน โดยโลกเวทมนตร์นั้นจะแทรกซึมอยู่ในสังคมของพวกมักเกิล สถานที่และชุมชนของเหล่าผู้วิเศษก็มักจะอยู่ทับซ้อนกับสถานที่ในโลกมักเกิลและจะถูกป้องกันไว้ด้วยพลังเวทมนตร์เพื่อไม่ให้มักเกิลสามารถสังเกตเห็นได้ เรื่องราวที่เกิดขึ้นในนวนิยายนั้นเกิดขึ้นในช่วงทศวรรษ 1990 ซึ่งสถานที่หลักของเรื่องนั่นก็คือ โรงเรียนฮอกวอตส์ แต่ในขณะเดียวกัน ทางผู้แต่งก็ได้มีการบรรยายถึงสถานที่อื่น ๆ ในโลกเวทมนตร์ทั้งในอดีตและในขณะที่เกิดเรื่องราวในนวนิยายเช่นเดียวกัน คำว่า "โลกเวทมนตร์" นั้นจึงหมายถึงชุมชนของผู้วิเศษที่กระจายตัวอยู่ทั่วทุกมุมโลก ไม่ใช่โลกอีกใบที่แยกออกไปอย่างเป็นเอกเทศ แต่เป็นโลกที่หลบซ่อนตัวอยู่ในโลกมักเกิลนั่นเอง
ลักษณะโดยสังเขป

เนื้อเรื่องหลักของนวนิยายชุด แฮร์รี่ พอตเตอร์ นั้นเกิดขึ้นในช่วงปีค.ศ. 1991-1998 อย่างไรก็ตาม โรว์ลิงยังได้บรรยายถึงเหตุการณ์ที่เกิดขึ้นในยุคสมัยและช่วงเวลาอื่น ๆ ไว้ในนวนิยายและเว็บไซต์พอตเตอร์มอร์ ที่เขียนโดยตัวเธอเอง ซึ่งจากข้อมูลทั้งหมดทำให้สรุปได้ว่า โลกเวทมนตร์นั้นคือโลกที่เหล่าผู้เวิเศษอาศัยอยู่ โดยผู้วิเศษนั้นคือผู้ที่มีเวทมนตร์ติดตัวมาแต่กำเนิดและสามารถใช้เวทมนตร์ได้ด้วยตัวเองโดยไม่จำเป็นต้องใช้ไม้กายสิทธิ์ก็ได้ สังคมของผู้วิเศษนั้นจำเป็นต้องหลบซ่อนตัวจากมักเกิลตามบทบัญญัติปกปิดความลับพ่อมดแม่มดนานาชาติ ค.ศ. 1692 เพื่อรักษาความสงบของระหว่างโลกทั้งสอง ดังนั้น การใช้สิ่งประดิษฐ์ของมักเกิลในทางที่ผิด, การใช้เวทมนตร์นอกโรงเรียนในขณะที่ยังไม่บรรลุนิติภาวะ และการเสกคาถาต่อหน้ามักเกิลจึงเป็นสิ่งที่ผิดกฎหมาย อย่างไรก็ตาม การใช้คาถาต่อหน้ามักเกิลนั้นสามารถกระทำได้ในกรณีที่เป็นการป้องกันตัวหรือช่วยชีวิตผู้อื่น เมื่อมีการใช้เวทมนตร์ต่อหน้ามักเกิลเกิดขึ้น ทางกระทรวงเวทมนตร์จะมีหน้าที่ลบความทรงจำของมักเกิลคนดังกล่าว อย่างไรก็ตาม ข้อบังคับนี้สามารถยกเว้นแก่ญาติพี่น้องของผู้วิเศษที่เป็นมักเกิลได้ โดยกระทรวงเวทมนตร์เปรียบได้กับรัฐบาลของเหล่าผู้วิเศษที่ทำหน้าที่ออกกฎหมาย ดูแลและคุ้มครองสังคมผู้วิเศษ และยังมีการเลือกตั้งเป็นของตัวเองอีกด้วย
เนื่องจากโลกเวทมนตร์นั้นดำเนินอยู่ด้วยการปิดกั้นตัวเองจากโลกมักเกิล สิ่งประดิษฐ์ในโลกเวทมนตร์จึงมีลักษณะเฉพาะของตัวเองและมักจะทำงานด้วยเวทมนตร์ โดยอุปกรณ์เทคโนโลยีของมักเกิลนั้นจะไม่สามารถใช้งานได้เมื่ออยู่ในโลกเวทมนตร์ แต่อุปกรณ์ สิ่งประดิษฐ์ และวิถีชีวิตบางอย่างของผู้วิเศษนั้นก็มีความคล้ายคลึงกับมักเกิลอยู่บ้าง แต่มักจะไม่มีความทันสมัยเท่า อาทิ การใช้ปากกาขนนกแทนปากกาปกติ การรับข่าวสารผ่านหนังสือพิมพ์หรือวิทยุ และการใช้นกฮูกในการติดต่อสื่อสาร เป็นต้น อย่างไรก็ตาม ผู้วิเศษเองก็มีการสร้างสรรค์วัฒนธรรม เงินตรา และค่านิยมของตัวเองขึ้นเช่นเดียวกัน ซึ่งทำให้อนุมานได้ว่า แม้ผู้วิเศษในโลกเวทมนตร์มีลักษณะการดำรงชีวิตที่แตกต่างจากมักเกิลแต่ก็รับเอาวัฒนธรรมบางส่วนมาปรับใช้บ้างในบางกรณี แต่ก็ยังคงรักษาวัฒนธรรมและค่านิยมของตัวเองเอาไว้บางส่วน
อาหารและเครื่องดื่ม

บัตเตอร์เบียร์
ดาวทะเลพระราชา

| ดาวทะเลพระราชา |
| --- | --- |

Astropecten articulatus บนชายหาด

การจำแนกชั้นทางวิทยาศาสตร์
อาณาจักร:: Animalia
ไฟลัม:: Echinodermata
ไฟลัมย่อย:: Eleutherozoa
ชั้น:: Asteroidea
อันดับ:: Paxillosida
วงศ์:: Astropectinidae
สกุล:: Astropecten
สปีชีส์:: A.  articulatus
ชื่อทวินาม
Astropecten articulatus (Say, 1825)

ชื่อพ้อง
 Asterias aranciaca Gould, 1841  Asterias articulata Say, 1825  Astropecten buschi Müller & Troschel, 1843  Astropecten dubius Gray, 1840  Astropecten duplicatus Koehler, 1909
ดาวทะเลพระราชา (ชื่อวิทยาศาสตร์: Astropecten articulatus) เป็นดาวทะเลสายพันธุ์หนึ่ง พบได้ในแถบชายฝั่งมหาสมุทรแปซิฟิกทางตะวันออกเฉียงใต้ของสหรัฐอเมริกา ดาวทะเลพระราชาอาศัยอยู่ในทะเลที่มีความลึกตั้งแต่ 0 - 200 เมตร ซึ่งบริเวณที่พบพวกมันได้มากที่สุด คือบริเวณไหล่ทวีป ที่มีความลึกระดับ 20–30 เมตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Astropecten articulatus
ซาลีห์ เวรยคัท

ซาลีห์ เวรยคัท (ค.ศ. 1939 – 22 พฤษภาคม ค.ศ. 2014) เป็นนักการเมืองชาวจอร์แดน เป็นสมาชิกสภาผู้แทนราษฎรจากอัมมาน เขต 5 ในเดือน มีนาคม ค.ศ. 2011 ได้เป็นผู้ลงมติไว้วางใจ สนับสนุนนายกรัฐมนตรี มารุฟ อัล-บาคิท ระหว่างที่เป็นผู้แทนราษฎร ซาลีห์ได้เป็นประธานกรรมาธิการที่อยู่อาศัยและการเกษตร และสนับสนุนสิทธิในการเป็นรัฐปาเลสไตน์
ซาลีห์ เวรยคัท เสียชีวิตเมื่อวันที่ 22 พฤษภาคม ค.ศ. 2014 ด้วยวัย 74 ปี
คดีป่วน ชวนให้รัก

| คดีป่วน ชวนให้รัก |
| --- | --- |
ใบปิดประชาสัมพันธ์
เป็นที่รู้จักกันในชื่อ: Love in Trouble Destiny Lovers Beware of This Woman Be Careful of This Woman Watch Out for This Woman Suspicious Romance

ฮันกึล: 수상한 파트너
 
ประเภท: Legal Crime Romantic-comedy
เขียนโดย: Kwon Ki-young
กำกับโดย: Park Sun-ho
แสดงนำ: จี ชัง-อุก นัม จี ฮย็อน ชเว แท-จุน คว็อน นา-รา พัก กยู-ย็อง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 40
การผลิต
ผู้อำนวยการผลิต: พัก ย็อง-ซู
กล้อง: Single-camera
ความยาวตอน: 30 นาที
บริษัทผู้ผลิต: The Story Works
ออกอากาศ
เครือข่าย: SBS
ออกอากาศ: 10 พฤษภาคม ค.ศ. 2017 (2017-05-10) – 13 กรกฎาคม ค.ศ. 2017 (2017-07-13)
คดีป่วน ชวนให้รัก (เกาหลี: 수상한 파트너) เป็นละครโทรทัศน์ของเกาหลีใต้ปี ค.ศ. 2017 นำแสดงโดย จี ชัง-อุก และ นัม จี ฮย็อน ร่วมด้วย ชเว แท-จุน และ คว็อน นา-รา ออกอากาศทาง เอสบีเอส ตั้งแต่วันที่ 10 พฤษภาคม ถึง 13 กรกฎาคม ค.ศ. 2017 เวลา 22:00 น. ในวันพุธและวันพฤหัสบดี จำนวน 40 ตอน
ละครมีส่วนแบ่งผู้ชมเพียงเล็กน้อยแต่สามารถเอาชนะคู่แข่งได้ด้วยการขึ้นอันดับหนึ่งในกลุ่มประชากรที่มีอายุตั้งแต่ 20-49 ปี
เรื่องย่อ

เป็นเรื่องราวเกี่ยวกับ โนห์ จี-อุก (จี ชัง-อุก) เป็นอัยการ และ อึน บง-ฮี (นัม จี ฮย็อน) เป็นอัยการฝึกหัด พวกเขาทำงานร่วมกันในคดีลึกลับที่เกี่ยวข้องกับฆาตกรโรคจิตเจ้าเล่ห์ พวกเขาค้นพบว่าพวกเขาเชื่อมโยงกันในอดีต
โนห์ จี-อุก ป็นอัยการที่เปลี่ยนอาชีพเป็นทนายความในภายหลัง อึน บง-ฮี เป็นอัยการฝึกหัดภายใต้ จี-อุก ในตอนที่ จี-อุก เป็นอัยการ และ จี อึน-ฮย็อก (ชเว แท-จุน) เป็นเพื่อนสนิทของ จี-อุก ที่ทรยศ จี-อุก ด้วยการแอบมีสัมพันธ์กับแฟนสาวของ จี-อุก
เมื่อเกิดฆาตกรรมขึ้น บง-ฮี ก็พบว่าตัวเองเป็นผู้ต้องสงสัย
นักแสดง > นักแสดงหลัก

จี ชัง-อุก รับบทเป็น โนห์ จี-อุก
นัม จี ฮย็อน รับบทเป็น อึน บง-ฮี
ชเว แท-จุน รับบทเป็น จี อึน-ฮย็อก
คว็อน นา-รา รับบทเป็น ชา ยู-จ็อง
นักแสดง > นักแสดงสมทบ > ผู้คนรอบข้าง โนห์ จี-อุก

อี ท็อก-ฮวา รับบทเป็น บย็อน ย็อง-ฮี
นัม กี-แอ รับบทเป็น ฮง บก-จา
โจ ซึง-ย็อน รับบทเป็น โนห์ ย็อง-ซุก
จาง ฮย็อก-จิน รับบทเป็น บัง อึน-โฮ
นักแสดง > นักแสดงสมทบ > ผู้คนรอบข้าง อึน บง-ฮี

ยุน บก-อิน รับบทเป็น พัก ย็อง-ซุน
ฮวัง ชาน-ซ็อง รับบทเป็น จาง ฮี-จุน
นักแสดง > นักแสดงสมทบ > ผู้คนที่ศูนย์ฝึกอบรม

คิม เย-ว็อน รับบทเป็น นา จี-แฮ
นักแสดง > นักแสดงสมทบ > ตัวละครอื่น

ทง ฮา รับบทเป็น จ็อง ฮย็อน-ซู
คิม ฮง-ฟา รับบทเป็น จาง มู-ย็อง
จิน จู-ฮย็อง รับบทเป็น โก ชาน -โฮ
ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~

| --- | --- |
ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~
俺だけ入れる隠しダンジョン 〜こっそり鍛えて世界最強〜 (Ore Dake Haireru Kakushi Danjon ~Kossori Kitaete Sekai Saikyō~)
ชื่อภาษาอังกฤษ: The Hidden Dungeon Only I Can Enter
แนว: จินตนิมิต, ฮาเร็ม
นวนิยายชุด
เขียนโดย: เมงูรุ เซโตะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 5 มกราคม พ.ศ. 2560 – ปัจจุบัน
ไลต์โนเวล
เขียนโดย: เมงูรุ เซโตะ
วาดภาพโดย: โนเตะ ทาเกฮานะ
สำนักพิมพ์: โคดันชะ
ในเครือ: Kodansha Lanove Books
กลุ่มเป้าหมาย: ชาย
วางจำหน่ายตั้งแต่: 1 สิงหาคม พ.ศ. 2560 – ปัจจุบัน
จำนวนเล่ม: 8
มังงะ
เขียนโดย: เมงูรุ เซโตะ
วาดภาพโดย: โทโมยูกิ ฮิโนะ
สำนักพิมพ์: โคดันชะ
นิตยสาร: Suiyōbi no Sirius
กลุ่มเป้าหมาย: โชเน็ง
วางจำหน่ายตั้งแต่: พ.ศ. 2561 – ปัจจุบัน
จำนวนเล่ม: 11
อนิเมะโทรทัศน์
กำกับโดย: เค็นตะ โอนิชิ
เขียนบทโดย: เค็นตะ อิฮาระ
ดนตรีโดย: คานาโกะ ฮาระ
สตูดิโอ: Okuruto Noboru
ถือสิทธิ์โดย: Crunchyroll เอเชียตะวันออกเฉียงใต้ Bilibili (streaming)
เครือข่าย: JNN (MBS, TBS, BS-TBS), AT-X
ฉาย:  9 มกราคม พ.ศ. 2564  –  27 มีนาคม พ.ศ. 2564
ตอน: 12
ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (ญี่ปุ่น: 俺だけ入れる隠しダンジョン 〜こっそり鍛えて世界最強〜; โรมาจิ: Ore Dake Haireru Kakushi Danjon ~Kossori Kitaete Sekai Saikyō~) เป็นซีรีส์ไลต์โนเวลญี่ปุ่นแนวจินตนิมิต เขียนโดยเมงูรุ เซโตะ และวาดภาพประกอบโดยโนเตะ ทาเกฮานะ เริ่มเผยแพร่ออนไลน์เมื่อเดือนมกราคม พ.ศ. 2560 ทางเว็บไซต์นิยายออนไลน์ โชเซ็ตสึกะ นิ นาโร ภายหลังสำนักพิมพ์โคดันชะได้รับสิทธิ์ตีพิมพ์เป็นหนังสือตั้งแต่เดือนสิงหาคม พ.ศ. 2560 โดยเป็นหนังสือในเครือ Kodansha Lanove Books ปัจจุบันวางจำหน่ายแล้ว 6 เล่ม ได้รับการดัดแปลงเป็นมังงะ วาดภาพประกอบโดยโทโมยูกิ ฮิโนะ เผยแพร่ผ่านบริการมังงะ Suiyōbi no Sirius ของสำนักพิมพ์โคดันชะบนเว็บไซต์นิโกะนิโกะ ตั้งแต่ปี พ.ศ. 2561 ได้รับการตีพิพม์เป็นหนังสือการ์ตูนรวมเล่ม (ทังโกบง) แล้ว 6 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ Okuruto Noboru ออกอากาศตั้งแต่เดือนมกราคมถึงมีนาคม พ.ศ. 2564 ทางผังรายการ Animeism
แหล่งข้อมูลอื่น

นิยายออนไลน์ ที่โชเสตสึกะ นิ นาโร (ญี่ปุ่น)
เว็บไซต์ทางการของไลต์โนเวล (ญี่ปุ่น)
เว็บไซต์ทางการของมังงะ (ญี่ปุ่น)
เว็บไซต์ทางการของอนิเมะ (ญี่ปุ่น)
ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (มังงะ) ที่เครือข่ายข่าวอนิเมะ
| ด ค กโอกูรูโตะ โนโบรุ |
| --- | --- |
ซีรีส์โทรทัศน์:  The Girl in Twilight (2018; #8–13)  ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (2021)  จอมมารต่างโลกกับบริวารสาวนักอัญเชิญ Ω (2021)  โทโมดาจิ เกมมิตรภาพ (2022)  ความสามารถสั่งตายสุดโกงที่พวกต่างโลกเทียบไม่ติด (2024)  หนึ่งห้อง สองหัวใจ อุ่นไอรัก (2024)  นักสู้ทูปเบอร์ (2024) 
โอวีเอ:  เทพธิดาผ่าโลกมิติแห่งเกม Nepu no Natsuyasumi (2019)  Planetarian: Snow Globe (2021)  เทพธิดาผ่าโลกมิติแห่งเกม Nep Nep Darake no Festival (2022)  เทพธิดาผ่าโลกมิติแห่งเกม Hidamari no Little Purple (2023) 
 หมวดหมู่
จู เปียว

จู เปียว (จีนตัวย่อ: 朱标; จีนตัวเต็ม: 朱標; พินอิน: Zhū Biāo, 10 ตุลาคม 1355 - 17 พฤษภาคม 1392) เป็นพระราชโอรสองค์ใหญ่ของ จักรพรรดิหงหวู่ และรัชทายาทองค์แรกแห่งราชวงศ์หมิง การสิ้นพระชนม์ก่อนวัยอันควรทำให้เกิดวิกฤตในการสืบราชบัลลังก์ครั้งแรกของราชวงศ์ซึ่งสิ้นสุดโดยการแย่งชิงราชบัลลังก์จนเป็นผลสำเร็จโดยพระอนุชาของพระองค์  จูตี ในฐานะ จักรพรรดิหย่งเล่อ ซึ่งเป็นการกระทำที่ส่งผลต่ออนาคตของจีน
ดาวนักษัตรแบบจีน

แผนภาพจตุรทิศ บรรจุกลุ่มดาวนักษัตรแบบจีนทั้ง 28 กลุ่ม แบ่งออกเป็นสี่ทิศ แต่ละทิศก็จะมีแต่ละกลุ่มดาวเข้าครอง
ดาวนักษัตรแบบจีน หรือเอ้อร์สือปาสิ้ว (จีน: 二十八宿, พินอิน:Èr Shí Bā Xiù) เป็นกลุ่มดาวบนท้องฟ้าลักษณะคล้ายกับดาวนักขัตฤกษ์ในโหราศาสตร์ภารตะและไทย มีทั้งหมด 28 กลุ่ม
ดาวทั้ง 28 กลุ่มนี้ ถูกจัดกลุ่มให้ครองในแต่ละทิศทางทั้งสี่เป็นจำนวนเท่ากัน แต่ละทิศจะมีเทพารักษ์ทั้งสี่คอยรักษา ต่างจากในโหราศาสตร์ไทยที่ให้ดาวเคราะห์เข้าประจำเป็นเทวดารักษาฤกษ์ต่าง ๆ เนื่องจากในโหราศาสตร์ภาระตะมีดาวนักษัตรเพียง 27 กลุ่มเท่านั้น จึงทำให้มีการแทรกกลุ่มดาวชื่อ "อภิชิต" ระหว่างอุตราษาฒและศรวณะเพื่อให้ครบตามจำนวน
รายชื่อดาวนักษัตรแบบจีน

| ลำดับที่ | ชื่อกลุ่มดาว | พินอิน | คำอ่าน | คำแปล | เทียบดาวนักษัตรภารตะ | ดาวบนท้องฟ้าจริง |
| --- | --- | --- | --- | --- | --- | --- |
ตงฟางชิงหลง (東方青龍;Dōngfāng qīnglóng) หรือมังกรหยกแห่งบูรพา ประจำฤดูใบไม้ผลิ
| 1 | 角 | Jiăo | เจี่ยว | เขาสัตว์ | จิตรา | α Vir |
| 2 | 亢 | Kàng | คั่ง | คอ | สวาติ | κ Vir |
| 3 | 氐 | Dĭ | ตี่ | รากไม้ | วิสาขะ | α Lib |
| 4 | 房 | Fáng | ฝาง | ห้อง | อนุราธะ | π Sco |
| 5 | 心 | Xīn | ซิน | หัวใจ | เชษฐะ | σ Sco |
| 6 | 尾 | Wěi | เหว่ย | หางสัตว์ | มูละ | μ Sco |
| 7 | 箕 | Jī | จี | กระด้งฝัดข้าว | บูรพาษาฒ | γ Sgr |
เป่ยฟางเสวฺียนหวู่ (北方玄武;Běifāng xuánwǔ) หรือเต่าดำแห่งอุดร ประจำฤดูหนาว
| 8 | 斗 | Dǒu | โต่ว | กระบวย | อุตราษาฒ | φ Sgr |
| 9 | 牛 | Niú | หนิว | วัว | อภิชิต | β Cap |
| 10 | 女 | Nǚ | หนี่ | เด็กหญิง | ศรวณะ | ε Aqr |
| 11 | 虛 | Xū | ซู | ความว่างเปล่า | ธนิษฐะ | β Aqr |
| 12 | 危 | Wēi | เวย | หลังคา | ศตภิษัช | α Aqr |
| 13 | 室 | Shì | สื้อ | ค่ายรบ | บูรพภัทรบท | α Peg |
| 14 | 壁 | Bì | ปี้ | กำแพง | อุตรภัทรบท | γ Peg |
ซีฟางไป๋หู่ (西方白虎;Xīfāng báihǔ) หรือเสือขาวแห่งประจิม ประจำฤดูใบไม้ร่วง
| 15 | 奎 | Kuí | กุ๋ย | แข้ง | เรวดี | η And |
| 16 | 婁 | Lóu | โหลว | ชายเสื้อ | อัศวินี | β Ari |
| 17 | 胃 | Wèi | เว่ย | กระเพาะ | ภรณี | 35 Ari |
| 18 | 昴 | Mǎo | เหม่า | ผมหยิก | กฤติกา | 17 Tau |
| 19 | 畢 | Bì | ปี้ | ตาข่ายน้อย | โรหิณี | ε Tau |
| 20 | 觜 | Zī | จือ | หัวเต่า | มฤคศิระ | λ Ori |
| 21 | 參 | Shēn | เซิน | โสม | อาทรา | ζ Ori |
หนานฟางจูเช่ (南方朱雀;Nánfāng zhūquè) หรือหงส์แดงแห่งทักษิณ  ประจำฤดูร้อน
| 22 | 井 | Jǐng | จิ่ง | บ่อน้ำ | ปุนัพสุ | μ Gem |
| 23 | 鬼 | Guǐ | กุ่ย | ผี | ปุษยะ | θ Cnc |
| 24 | 柳 | Liǔ | หลิ่ว | ต้นหลิว | อาศเลศา | δ Hya |
| 25 | 星 | Xīng | ซิง | ดาวโดด | มาฆะ | α Hya |
| 26 | 張 | Zhāng | จาง | ตาข่ายใหญ่ | บูรพผลคุณี | υ¹ Hya |
| 27 | 翼 | Yì | อี้ | ปีกนก | อุตรผลคุณี | α Crt |
| 28 | 軫 | Zhěn | เจิ่น | สารถี | หัสตะ | γ Crv |
ดูเพิ่ม

ดาวนักขัตฤกษ์ - ดาวนักษัตรในโหราศาสตร์ไทยและภารตะ
จูกัดกิ๋น

จูกัดกิ๋น เป็นบุคคลในยุคสามก๊ก อาจหมายถึง:
จูกัดกิ๋น (จูเก๋อ จิ่น) (諸葛瑾; ค.ศ. 174-241) พี่ชายของจูกัดเหลียงและเป็นขุนนางของรัฐง่อก๊ก
จูกัดกิ๋น (จูเก่อ จฺวิน) (諸葛均) น้องชายของจูกัดเหลียงและเป็นขุนนางของรัฐจ๊กก๊ก
ซาลีชา สโตเวอร์

| ซาลีชา สโตเวอร์ |
| --- | --- |

สารนิเทศภูมิหลัง
เกิด:  (1986-01-20) มกราคม 20, 1986 (38 ปี) ซาลีชา ลาชอน สโตเวอร์
อาชีพ: นางแบบ
ซาลีชา ลาชอน สโตเวอร์ คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 9 ของรายการอเมริกาส์เน็กซ์ท็อปโมเดล
คตินิยมเชื้อชาติในประเทศไทย

คตินิยมเชื้อชาติในประเทศไทย เป็นเรื่องที่แพร่หลาย แต่มีการกล่าวถึงในที่สาธารณะไม่บ่อยนัก สหประชาชาติ (ยูเอ็น) ไม่ได้กำหนดเป็น "คตินิยมเชื้อชาติ"; อย่างไรก็ตาม นิยามนี้กำหนดเป็น "การเลือกปฏิบัติทางเชื้อชาติ": ตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ พ.ศ. 2508 ของยูเอ็น "...คำว่า "การเลือกปฏิบัติทางเชื้อชาติ" จะหมายถึง การจำแนก การกีดกัน การจำกัด หรือการเลือกโดยตั้งอยู่บนพื้นฐานของเชื้อชาติ สีผิว เชื้อสายหรือชาติกำเนิดหรือเผ่าพันธุ์กำเนิด ซึ่งมีเจตนาหรือผลให้เกิดการระงับหรือกีดกั้นการเคารพสิทธิมนุษยชนและเสรีภาพขั้นพื้นฐานของบุคคลในด้านการเมือง เศรษฐกิจ สังคม วัฒนธรรม และในด้านอื่น ๆ ของการดำรงชีวินในสังคม รวมทั้งการระงับหรือกีดกั้นการใช้สิทธิเหล่านั้นอย่างเสมอภาคของบุคคล" ประเทศไทยได้ยื่นเสนออนุสัญญาสองครั้ง กับประเด็นต่อเนื่องรวมถึงนโยบายของรัฐบาลที่มีต่อกลุ่มชาติพันธุ์ โดยเฉพาะชาวไทยเชื้อสายมลายูและการขาดกฎหมายว่าด้วยการเลือกปฏิบัติทางเชื้อชาติของประเทศ